[Video] Gewaagde reddingspoging om vensterwasser te red - Maroela Media
Garrith Jamieson, woordvoerder van Rescue Care, het gesê die man was omstreeks 11:15 besig om vensters van ŉ hoë gebou op die hoek van Pine- en Fieldstraat te was toe die toue van sy harnas weens sterk winde verstrengel geraak het.
Paramedici van verskillende ambulansdienste, die polisie se soek-en-reddingseenheid en die brandweer is na die toneel ontbied. Volgens Jamieson het reddingswerkers ŉ venster gebreek in ŉ poging om die man te help, maar kon hom nie só bereik nie.
Werner Vermaak, woordvoerder van ER24, het gesê twee van die brandweer se reddingswerkers het uiteindelik daarin geslaag om hulself van die dak van die gebou af te laat sak om by die man uit te kom. Sterk winde het die reddingsoperasie erg bemoeilik, maar hulle kon uiteindelik daarin slaag om die man te laat afsak tot op ŉ balkon op die tweede verdieping.
“Die man is deur paramedici ondersoek, maar hy was ongedeerd en net getraumatiseerd deur wat gebeur het,” het Vermaak gesê.
Maroela, moet seblief nie die bewoording in die berig verander nie want dit is lekker om steeds die ou name te sien en ons gebruik dit steeds maar sommer net vir wat dit werd is,
Pine het Monty Naicker Road geword en Field is herdoop ter ere van die kommunis as Joe Slovo Street.
Dankie, dankie, dankie dat julle nie die berig aanpas nie. Die ou name word steeds plaaslik gebruik.
Klere · 2 jare gelede
‘n Skoon onderbroek en hy is weer reg . . .
venster wasser · 2 jare gelede
Skoon onderklere en ‘n goeie skrop en hy sal nooit weer in sterk wind wil site viewing doen nie.
Hans Stekelenburg · 2 jare gelede
Hiedie geval kan homself herhaal as die kontrakteur die venster moet vervang wat die noodwerkers gebreek het
‘n Pluimpie aan Maroela dat hul die ou bekende straatname gebruik het want ek weet waar is Pinestraat maar die vader weet waar is die nuwe naam. Miskien kan julle, om ons te help, die ou naam in hakies plaas na die nuwe onbekende neem.
REGSTELLING: NEEM IN LAASTE SIN HIERBO MOET NAAM WEES.
Wel gedaan manne. Give those men a Bells!
Baie dankie vir die noodwerkers wat hierdie vensterwasser gehelp het. Waardeer ons ooit die mense wat “nederige” werk doen soos vensters was se werk? Of aanvaar ons maar net dis wat gedoen moet word. Ek, vir een, kyk nou met ander oë na vensterwassers.